### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Planinarska škola - jesen 2018.** |
| srijeda, 17.10.2018. |
| **Polazak:** Korzo 40 u 19 sati | **Povratak:** oko 22 h |
| **Prijevoz:** osobna vozila | **Cijena:** 300 kn kotizacija |
| Opis: JESENSKA PLANINARSKA ŠKOLA PD KAMENJAK započela je upisivati polaznike. Škola je namijenjena članovima planinarskih društava - početnicima i ostalima koji žele proširiti znanje, iskustvo i vještine kako bi sigurno i ugodno odlazili u planinu i vratili se doma.Škola je ujedno odlična priprema za nastavak specijalističkog školovanja - za buduće planinarske vodiče, markaciste, alpiniste...
Tko trenutno nije član planinarskog društva može se učlaniti u Kamenjak prilikom upisa u školu. Kotizacija je 300 kn. Uplate na blagajni Kamenjaka utorkom i petkom od 19 - 21 h ili internet bankarstvom na Erste &amp; Steiermärkische bank d.d. Rijeka IBAN: HR1524020061100075497.

Broj polaznika ograničen je na 30. Škola počinje u srijedu 17.10.2018. Predavanja su srijedom u 19 sati u prostorijama PD Kamenjak na Korzu 40 u Rijeci. Vježbe i izleti su obično nedjeljom. Do početka škole polaznicima preporučamo da nabave osnovnu opremu. Odmah nakon upisa polaznici mogu krenuti u "predškolski program" - na redovne izlete Kamenjaka.
Prijavnica i više informacija na našim web stranicama i u tajništvu PD Kamenjak utorkom i petkom od 19 do 21 sat.
Napomena:Škola je namijenjena svima koji žele naučiti pravilno planinariti u upoznati ugodno društvo s kojima ćete ubuduće uživati u prirodnim ljepotama! |
| **Težina staze:** lagana staza (par mjeseci) |
| **Oprema:** Osnovna planinarska oprema za pohađanje opće planinarske škole - vidjeti na web stranicama škole. |
| **Vodič(i):** Boris Kurilić, Davor Miketa, Damir Jelić i ostali |
| **Prijave i informacije:** u tajništvu Društva do29.09.2018. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.